Դիպուկահար: Հատուցման զենքը (ֆիլմ)

**«Դիպուկահար: Հատուցման զենքը»** ()՝ գեղարվեստական կինոնկար Հայրենական մեծ պատերազմի մասին, որը նկարահանվել է երկու տարբերակով՝ կինոտարբերակով և հեռուստատարբերակով:

## Պատմություն
[[Միրի ամրոց|thumb|left|250px]]
Ֆիլմի ամբողջական նկարահանումները տեղի են ունեցել 2008 թվականի ամռանը Բելառուսում՝ Ստալինգրադը վերստեղծվել է Մինսկի մոտ, իսկ գերմանական ամրոցի դերը կատարել է Միրի ամրոցը, որը գտնվում է Գրոդնոյի մարզի Միր քաղաքային տիպի բնակավայրում։

Նկարահանումներն ավարտվել են 2009 թվականի սկզբին: 

Ձեռք է բերվել Ռուսաստանի Առաջին ալիքով ցուցադրության համար: 

2010 թվականի փետրվարի 23-ին Ռուսաստանում տեղի է ունեցել պրեմիերա։ «TNS Russia» ընկերության կողմից անցկացված լսարանի օպերատիվ չափման արդյունքների համաձայն՝ այն գլխավորել է շաբաթվա ամենահայտնի հաղորդումների ցանկը ռուսական հիմնական հեռուստաալիքներով («Առաջին ալիք», «Ռոսիա 1», «ՆՏՎ», «ՍՏՍ», «ՏՆՏ» և «ՌԵՆ ՏՎ»):

## Սյուժե
Ստալինգրադ, 1942 թվական։ Խորհրդային զորքերի կողմից հաջողությամբ գործում է ինը դիպուկահարներից բաղկացած խումբ, որոնց թվում առանձնանում են նրանց հրամանատարը՝ ավագ լեյտենանտ Յաշինը (Դմիտրի Պևցով) և Ալեսյա անունով մի աղջիկ (Ալինա Սերգեևա), որին գերմանացիները «Կախարդ» են անվանել։ Գերմանական կողմից նրանց դեմ է դուրս գալիս նաև դիպուկահար՝ կապիտան Կարլ Կլյայստը։ Նա թակարդ է պատրաստում, որի ժամանակ Ալեսյան զոհվում է, իսկ Յաշինը վիրավորվում է «KK» տառերով (Կարլ Կլեյստի անձնական նշանը) նշված գնդակից։
Հայրենական մեծ պատերազմի ավարտին Յաշինն արդեն կոչումով մայոր՝ դառնում է միջնադարյան ամրոցի կողքին գտնվող գերմանական փոքրիկ քաղաքի պարետը: Ամրոցում հայտնաբերվում են «Ֆաու-2» հրթիռների գաղտնի գերմանական նախագծեր: Ինժեներ Միխայլովսկին գալիս է քաղաք՝ գերմանական հրթիռային զենքը փնտրելու նպատակով: Սակայն ամրոցում գտնվում է տասը գերմանացի դիպուկահարներից բաղկացած խումբ՝ Կառլ Կլյայստի գլխավորությամբ, ովքեր պետք է նախապատրաստեն հրթիռը արձակման համար, այնուհետև ականապատեն և պայթեցնեն ամրոցը։ Գերմանացի դիպուկահարները սպանում են խորհրդային զինվորականներին և գերի վերցնում Միխայլովսկուն։ Սպանված խորհրդային սպայի մարմնից բժիշկը հանում է «KK» նշմամբ փամփուշտ, նույնը, ինչ Յաշինը մինչ օրս պահում է իր մոտ։

Յաշինը կանչում է իր դիպուկահարների խմբից երեքին, և նրանք միասին գրոհում են ամրոցը։ Մարտի ընթացքում Յաշինի և Կլյայստի թիմերի բոլոր անդամները զոհվում են։ Յաշինն ու Կլյայստը կազմակերպում են իմպրովիզացված մենամարտ, որում հաղթում է Յաշինը։

## Դերերում
Սերիալի դերասանական կազմը ինտերնացիոնալ է՝
* Ռուս դերասաններ՝
** Դմիտրի Պևցով – ավագ լեյտենանտ/մայոր Յաշին
** Մարիա Միրոնովա – Միխայլովսկու օգնական Մարիա Գուսևա
** Ալինա Սերգեևա – Ալեսյա Միկուլչիկ (Ալեսյա Միկուլիչ տարբերակը սխալ է)
** Սերգեյ Բելյաև - պետական անվտանգության մայոր Օսիպով
* Բելառուս դերասաններ՝
** Աննա Խիտրիկ – գերմանացի դիպուկահար Բերտա
** Բորիս Գերգալով – Միկոլի հորեղբայրը, Յաշինի խմբի դիպուկահար
** Օկսանա Լեսնայա – տնտեսուհի ֆրաու Մարտա
** Իվան Մացկևիչ – գեներալ
* Լեհ դերասաններ՝
** Պավել Դելոնգ – ինժեներ Միխայլովսկի
*Գերմանացի դերասաններ՝
** Յոախիմ Պաուլ Ասբեկ – Կարլ Կլյայստ
* Լիտվացի դերասաններ՝
** Վլադաս Բագդոնաս – գերմանացի ինժեներ-հրթիռագետմ Ֆաու-2 կոնստրուկտոր Օտտո Խամերբոլ

## Նկարահանող խումբ
* Ռեժիսոր՝ Ալեքսանդր Եֆրեմով
* Սցենարի հեղինակ՝ Գլեբ Շպրիգով
* Օպերատոր՝ Ալեքսանդր Ռուդ
* Կոմպոզիտոր՝ Վլադիմիր Սիվիցկի
* Նկարիչ՝ Ալեքսանդր Չերտովիչ
* Կինոռեժիսոր՝ Սերգեյ Մոսին
* Պրոդյուսերներ՝ Վլադիմիր Զամետալին, Ալեքսանդր Զիմովսկի

## Մրցանակներ և պարգևներ
Ֆիլմը արժանացել է «Լիստապադի» բրոնզե մրցանակին Մինսկի XVI «Լիստապադի» միջազգային կինոփառատոնում։ «Լիստապադ-2009» փառատոն՝ երրորդ տեղ:

## Երաժշտություն
Ալբինոնիի Ադաջիո (Albinoni’s Adagio (in G-minor) (Վ. Սիվիցկու վերադաշնակում):

## Կինոտարբերակի և հեռուստատարբերակի տարբերությունը
Կինոտարբերակը գեղարվեստական կինոնկար է 1 ժամ 50 րոպե տևողությամբ: Հեռուստատարբերակը բաղկացած է չորս սերիաներից, որոնք նկարահանվել են Բելառուսի ազգային հեռուստառադիոընկերության կողմից՝ «Բելոռուսֆիլմ»ի և «Արտ Սինեմա Գրուպ» ընկերության մասնակցությամբ:

Կինոտարբերակն ավելի մանրամասն սյուժետային գծեր և պատճառահետևանքային կապեր է ներկայացնում.
* Ստալինգրադի իրադարձությունները՝ ոչ միայն առաջին մասում, այլև ավելի մեծ չափով մոնտաժային կտորներով ներդրված են հիշողությունները։
* Յաշինը Միրոնովայի հերոսուհուն նույնացնում է Ալեսյայի հետ։
* Կլյայստը և գերմանուհի Բերտան ակնհայտորեն շատ մտերիմ հարաբերությունների մեջ են։
* Յաշինի և Կլյայստի միջև անընդհատ ուղղակի հակադրություն կա մոնտաժային անցումների միջոցով (օրինակ՝ փամփուշտները հաշվելու ժամանակ):

## Տես նաև
* Մահվան հրեշտակները

## Ծանոթագրություններ

## Արտաքին հղումներ

* Воспоминания знаменитого снайпера, воевавшего в Сталинграде, Василия Зайцева
* Сайт компании «Коллекция кино» — последняя информация о проектах творческой группы Глеба Шпригова

Կատեգորիա:Ռուսական ռազմական ֆիլմեր
Կատեգորիա:Ֆիլմեր Հայրենական մեծ պատերազմի մասին